الحمد لله واشهد ان لا اله الا الله وحده لا شريك له اشهد ان محمدا عبده ورسوله صلى الله عليه وسلم. اما بعد آآ احنا كنا انتهينا المرة الماضية من سلسلة كنا بدأناها. سميناها سلسلة معوقات الطريق الى الله
يعني انت لما بتحب تلتزم ايه اللي بيقابلك من مشاكل بتواجهك؟ بتعوق بينك وبين هزا الطريق. اتكلمنا بقى عن الصحبة والبنات والعادة السيئة وذنوب الخلوات عموما ويعني اتكلمنا عن الحجاب وآآ الشبهات اللي بتكون في عقل كل آآ انسان بينه وبين
الالتزام بتكون عوائق وموانع. والعلاقة التي يزنها الانسان علاقة عكسية بين الالتزام وبين السعادة. المهم احنا ناقشنا كل القضايا ديت الدرس الماضي بقصة ملتزم. وهي قصة توبة عبدالله ابن المبارك والفضيل ابن عياض مالك ابن دينار. لكن المرة دي هنبدأ سلسلة جديدة
هي تقدر تقول ان هي الجزء التاني من السلسلة الاولى. وهي اساسيات الطريق الى الله انا الان خلاص نفترض ان احنا عملنا بالسلسلة الماضية وكل واحد فينا كان عنده مشكلة بينه وبين الالتزام اتحلت. اتحلت خلاص. انا عايز التزم بقى. خلاص انا دلوقتي قررت التزم انت جاوبت لي على كل الاسئلة اللي في
دماغي سواء اللي على البنات او على آآ العادة السيئة او على الصحبة السيئة. او الاسئلة اللي حوالين الشبهات اللي في دماغي بيني وبين الالتزام حرص سنية حواجز وموانع انا قررت التزم
اعمل ايه ازاي اسلك الطريق هي الحياة المفترض ابدأ بها المفترض لما احب اوصل الى ربنا اوصل ازاي؟ ايه هو اسرع طريق؟ وهي الحاجات اللي ما ينفعش يبقى اسمي ملتزم من غير ما اعملها
وهي الحاجات اللي انا لو مش موجودة عندي ما ينفعش اقول ان انا ملتزم. وايه واسرع طريق يوصلني لربنا؟ سبحانه وتعالى. هي هتكون السلسلة حول هزه المعاني. انا عايز ابقى ملتزم. ايوا اعمل ايه بقى؟ هي دي مشكلة كبيرة. ان احنا احيانا ما نبقاش فاهمين بقى ملتزم دي عن ايه. يعني المفروض اعمل ايه
تمام؟ لزلك تجد الصور المشوهة من الملتزمين. لان احنا بقى الملتزم عندنا بقى ايه؟ شكل بس. مجرد انت ربيت دقنك بقيت او الاخت لبست آآ نقاب مسلا. اتسبقت اسمها ملتزمة. وبقى ده اسمه شيخ ودي شيخة. وده اخ ودي اخته. الدنيا بقت جميلة. بمجرد
انك انت ربيت دقنك. رغم ان الدقن دي ممكن ان هي تتربى في اسبوع واحد. تمام؟ او يعني اسابيع. لكن انك انت فعلا يكون الاخ ملتزم بجد قد احتجز الامر الى شهور وسنين. فالقضية عندنا قضية بقت شكلية شوية. لا نهمل قضية اللحية او النقاب او
وكده يبقى لي قضايا مهمة لكن حصر مفهوم الدين او الالتزام في هذه الاشياء عملت لنا افات كتير جدا. خلتني بتعامل مع اي ملتحي انه ملتزم وبالتالي بطلب منه الكمالات كلها
ينفع شيخ يعمل كده؟ الشيخ دي عنده يعني ايه؟ ملتحي. ينفع تبقى راجل كده ملتحي وتعمل كده؟ بقيت انا بحمل الملتحي حاجات هو من المفترض ما يتحملهاش وبقى العكس بقى بقى كل ملتحي فاكر ان هو ملتزم. ما هو خلاص عملت ايه؟ عملت اللي انتم بتحلموا به كله. كل اللي انتم طلبتوه مني عملته
كل شعرة بتقول لك انا ملتزم اهو. والنقاب تمام. يعني هي هي دي المشكلة. بالتالي بيطلع عندنا خلل بقى فات. وان بيطلع مسلا واحد ملتزم لازم ما بيصليش الفجر ملتزم بيشتم. ملتزم بيغتاب. ملتزم ما لوش ورد قرآني
ملتزمة وبتتفرج على مسلسلات وافلام. بس هي ملتزمة بالصورة الايه؟ الضيقة ديت ولزلك المفترض ان امثال هؤلاء ما يتسماش ملتزم. احنا قلنا انت مش ملتزم. انت ملتحي. كتر خيرك. عملت حاجة جميلة. عملت حاجة طيبة. عملت
حاجة مهمة لكن انت مش ملتزم. انت منقبة؟ كويس جدا. ربنا يبارك لك. ربنا يسبتك. لكن انت مش ملتزمة. لان في حاجات كتيرة علشان اسمي الشخص ده ملتزم او مهتدي او صادق في طلب الهداية لازم تبقى موجودة. لزلك احنا هناقش في السلسلة دي
هي الحاجات اللي لازم تبقى موجودة عند واحد علشان نقول للراجل ده ملتزم. او ان احنا نقول ان الراجل ده فعلا ماشي في الطريق الى الله. كده هو ماشي صح. كده
ان شاء الله. كده اهو على طريق الجنة. لكن فيه حاجات مش موجودة وبنعديها. يعني احنا ممكن مسلا من امسلة الخلل مسلا. ممكن تلاقي واحد صادق في الحديس. طيب الكلام. حسن الخلق
يصلي الفجر في جماعة يقرأ القرآن يوميا لكن غير ملتحي فاحنا بنسميه ما بنسميهش ملتزم تمام ممكن تجد واحد تاني ملتحي لكن لا يصلي الفجر سيء الخلق ليس امينا ليس صادقا اتفرج على افلام ومسلسلات وبيغتاب
مع اصحابه مش عارف بيقف فين وفين احنا بنسميه ملتزم فده يدل على ايه؟ تشويه في الصورة مشوهة في ازهاننا عن الكلمة ديت. فلازم الكلمة تتفهم صح. ايه هو المطلوب انا عشان ابقى ملتزم؟ ايه المطلوب
مني فالنهارده بازن الله تعالى هنتكلم عن اول خطوة علشان تسلك الطريق ده لازم تبقى انت لازم تنفزها الخطوة ديت خطوة سهلة. ولو الانسان قدر يعملها كل حاجة اتحلت. يعني انا النهاردة هديك المفتاح
بعد كده في ابواب بقى هتلاقي هتخش البيت هتلاقي حاجات مطلوب تعملها. لكن انا اديتك المفتاح المفتاح اللي هو لو ما فيش المفتاح ده مش هتخش البيت ومش هتعمل حاجة
لكن انا اديتك المفتاح هتخش بس انت بقى مطلوب منك لسه هتعمل حاجات تانية نقولها. المفتاح ده هو انك انت في بداية طريق الهداية ان تكون صادقا في انك تريد الهداية
ودي مسألة مش سهلة ودي مسألة مش صغيرة ودي مسألة فعلا هي اهم مسألة في كل شيء لان دي اكبر مشكلة بتواجهنا في الحقيقة في بداية التزامنا ان انت بتجد الشاب بيقول لك انا نفسي التزم
وتجد الاخت تقول لك انا نفسي ابقى كويسة لكن في الحقيقة هو مش صادق فيما يريد. هو لما بيقابل الشيخ بيقول له كده كان مع اصحابه ما بيقولش كده. هو مجرد شاف واحد من الناس الصالحين يا شيخ والله نفسي اجي المسجد. تصدق؟ والله نفسي احفز قرآن. والله نفسي ربنا
اديني هو بيقول كده بس لما بيقابل ايه؟ لما بيقابل الراجل الطيب دوت. لكن ما عدا زلك ما بيقولش كده. لان هو في الحقيقة مش صادق. هو مجرد صورة الراجل ده
الراجل ده بتاع ايه بتاع دين؟ طب احنا ايه؟ هنقف معه نكلمه في شوية في الدين. والله نفسي ابقى كويس. نفسي ربنا يهديني. ده انا مقصر جدا في حق ربنا. بص يا شيخ هاجي لك ان شاء الله المسجد ابقى ادعي لي
بالله عليك ادعي لي بالله عليك ربنا يهديني لكن هو ما بيعملش اي حاجة تدل على انه عايز فعلا يبقى مهتدي. ما فيش جوة صدق ما فيش رغبة صادقة. لزلك ربنا بيوفقوش. لزلك
بيقعد على كده سنين وسنين. بيقعد يكلم الناس بس. ان هو نفسي ابقى كويس. عايز ابقى كويس. نفسي ابقى ملتزم. والله يا شيخ نفسي ابقى زيكم. لكن هو عمره ما بقى كده
ليه؟ هل ربنا يعني يعني آآ منعوا مثلا آآ وهو وهو يريد ذلك؟ لا يمكن الله جل في علاه من اراد هزا الطريق بصدق لابد ان يوفق اليه. طالما صلحت النية وصلح القلب. لازم ربنا يوفقك له
لكن انك انت تكون طلبت بصدق ما وفقتش هذا مستحيل فاذا كنت انت صادقا وفقت. اذا لم توفق الى الان يبقى اول حاجة تتهمها الايه؟ الصدق. مش الصدق بس في طلب بداية الطريق جوة الطريق
في صدق كتير بقى يعني انت بس مجرد الاول بتطلب الصدق في طلب الهداية العامة. ان انا بس اتوب من الزنوب اللي انا بعملها. ان انا ابدأ التزم ابدأ احافز على الصلاة ابدأ آآ ابطل
شتيمة ابدأ ابطل السجاير. جوة بقى فيه صدق تاني. فيه صدق في حفز القرآن. فيه صدق في طلب العلم. فيه صدق في الدعوة الى الله. حاجات كلها لكن دايما المفتاح هو انك انت صادق. انا بكلم واحد وانا فعلا صادق في طلب هدايته. نفسي ربنا يهديه. ممكن ربنا يهديه فعلا. انا فعلا
صادق مع ربنا نفسي احفز قرآن. هتلاقي ربنا يسره لك سنتين تلاتة ختمت. وغيرك قاعد عشرين سنة ما ختمش بقى له ملتزم. لكن هو بيحفز قرآن كده اصل المفترض الملتزم يحفز قرآن. اصل الملتزمين بيحفزوا قرآن. ما هو انا طالما دخلت المسجد لازم احفز قرآن. لكن هو ما عندوش نية صادقة ان هو يكون حامل
كتاب الله. ولا ان هو يكون متقن ولا يكون هو مدقق ولا يكون هو محفز. هو عايز بيعمل كده روتين من روتينيات الالتزام. ان انا فلازم بحفظ قرآن بحضر دروس علم وبتاع. لكن عمره ما كان فقيه وعمره ما بقى عالم وعمره ما هيبقى. لان هو بيحضر برضه الدروس كده بركة وروتين وحاجة كويسة وبنعمل خير
شوية حسنات لكن هو في الطريق مش ما عندوش صدق في ان هو يريد ان يكون عالم مسلا او محدس او فقيه او حافز قرآن ولا عنده رغبة ان هو يكون داعية فجوة المسجد بيبقى كويس برة المسجد بتلاقيه بقى عادي. ايه المشكلة؟ المشكلة في انواع صدق جوة الطريق مش موجودة. فاللي انا عايز اوصل له النهاردة
ان احنا نريد ان نكون صادقين مع الله. دي نمرة واحد واحد. انت الان تجلس بين يدي. وانت في نفسك تحدثك نفسك انك تريد الهداية. لابد ان تسأل نفسك هل انا صادق فعلا في هزا الطلب
انا فعلا صادق ان انا عايز ابقى ملتزم. ولا انا عايز في الحقيقة مش عايز ابقى ملتزم اوي. انا باجي المسجد وفي نفس الوقت مش عايز ابعد عن كزا ومش عايز اسيب
كزا. يبقى انت كده ايه مخلط. هتاخد من الهداية على قد صدقك لذلك ربنا مسلا ممكن تلاقيه بتيجي كل درس. لانك انت ممكن تكون صادق انك عايز تحضر الدرس. فعلا صادق. وكل جمعة بتزبط نفسك انك عايز تحضر الدرس. فربنا بيهديك
تيجي الدرس فعلا لكن انت وانت جوة الدرس مش صادق في انك عايز تكمل الطريق للاخر انت عايز تحضر الدرس عايز اعمل شوية حسنات كده ايه اريح بها نفسي واوازن شوية اللي انا بعمله يعني يبقى برضه خير قصاد الشر بس انا مش
هزا وملتزم اوي ملتزم قوي دي صعبة قوي مش عايز ابقى ملتزم كده وشيخ وبتاع مش لازم تبقى شيخ انا عايزك تبقى ملتزم ملتزم يعني بتعمل الحاجات اللي هنقولها في السلسلة ديت. لكن انا عايز اقول ان كل واحد بياخد على قد صدقه. في واحد جاي الدرس ده عايز حسنات. هتاخد حسنات
في واحد جاي الدرس ده عايز يهتدي هتهتدي. في واحد جاي الدرس ده عايز يتعلم عشان يعلم ويطلع يبلغ. هتطلع وفعلا هتبلغ مش هتبلغ عني هتبلغ الناس يعني اللي انا بقوله لك. وفيه واحد عايز يبلغ هيبلغ برضه
وكل امرئ ولكل امرئ ما ايه؟ ما نوى. ربنا يسامحه. المهم يعني ان ايه ان كل واحد فينا بيطلع باللي نواه فعلا من الايه؟ من الدرس دوت على قدر صدقك مع الله يكون العطاء. طيب ايه هي؟ الحاجة اللي تدل على اننا صادق. انت لو فعلا صادق في طلب الهداية طلب
الطريق هيبان عليك. هتجد نفسك فعلا بتدور. فعلا بتسأل. فعلا بتحاول توصل للحق الفتاوى في الاحكام ده غلط ولا صح؟ طب ينفع ولا ما ينفعش؟ انت مفروض اعمل ايه يا شيخ؟ اه بتحاول تعمل حتى لو انت فشلت مرة او اتنين بس
فعلا واضح عليك انك انت بتجاهد نفسك عشان توصل. بتحاول تصلي الفجر بقى لك كزا يوم بس آآ عملت حاجات كتير يا رب وفقني بس انت فعلا صادق صدقني هتصلي الفجر قريب. فعلا بتحاول تبطل السجاير بقى لك مدة ويا رب وفقني واعمل ايه وسألت
وحضرت دروس وبشجع نفسي وناس بيكلموني. صدقني هتبطل. هي مسألة وقت. لكن ربنا بيختبرك للاخر. هتجيب يعني ايه؟ بيصل معك الى تمام الصدق انك انت فعلا تفتخر ليه افتقار تام. ان احيانا بتبقى انت اسناء الطريق صادق بس مش فقير الى الله. يعني انت فعلا صادق في طلب الهداية لكن معتمد على ايه
معتمد على نفسك على الشيخ على اصحابك على الموبايل اي حاجة اللي هيصحيني. لا انما لابد مع الصدق ان تكون فقير تماما الى الله سبحانه كلما ضعف الفقر كلما تأخر الاداء. وكل ما الفقر يزيد كل ما الموضوع يتنجز معك بسرعة. فعلى قدر الصدق وقدر الفقر الى
الله يكون الوصول الى المراد. فلازم انك انت تعمل حاجة. لزلك ربنا سبحانه وتعالى بين مين الصادقين؟ قال انما المؤمنون الذين امنوا بالله ورسوله ثم لم يرتابوا. وبعد كده عملوا ايه؟ وجاهدوا باموالهم وانفسهم في سبيل الله. اولئك هم الصادقون
لان هم جاهدوا باموالهم وانفسهم عملوا حاجة. قال جل وعلا وآآ قال سبحانه وتعالى آآ ليس البر ان تولوا وجوهكم قبل المشرق والمغرب. ولكن البر من امن بالله واليوم الاخر والملائكة والكتاب والنبيين. واتى المال
اداء هو في حاجة بتتعمل على حبه ذوي القربى واليتامى والمساكين وابن السبيل والسائلين في الرقاب واقام الصلاة وآتى الزكاة والموفون بعهدهم اذا عاهدوا والصابرين في البأساء والضراء وحين البأس اولئك الذين ايه؟ صدقوا واولئك هم
المتقون. من المؤمنين رجال صدقوا ما عاهدوا الله عليه. بس ايه ايه العلامة؟ فمنهم من قضى نحبه؟ يعني توفى بعهده. ومنهم من ينتظر فعلا محترق شوقا الى ان هو يبين لربنا. وما بدلوا ايه؟ وما بدلوا تبديلا
فعلا صدقوا مع الله سبحانه وتعالى. العكس بقى خطر جدا. انك انت دي من من الامور اللي فعلا ممكن تدمرك بقى انك انت بتكون بتستهتر بالمعاهدات ديت. انك انت دايما ايه عايز التزم ان شاء الله التزم. ان شاء الله بس ايه الكلية تخلص وهلتزم
ان شاء الله بس تالتة سانوي دي ربنا يوديها في حال سبيلها هبقى كويس بعديها ان شاء الله. انا بس يعني الميد ترم بس هبتدي اصلي على طول. انا مجرد اخلص الجيش بس عشان مش قادر التزم في الجيش خالص. اول ما الجيش يخلص هتلاقيني التزم. ماشي. احنا هنصدقك
ان انت ربنا يمد في عمرك الى الوقت دوت. او واحد يقول بس اتجوز وهالتزم. بس ربنا يكرمني ببنت وهلتزم ولد وحلتزم. ويقعد يدي ايه؟ مواعيد وعهود لو انت ما التزمتش بقى بالعهود اللي انت عاهدتها دي. ممكن يكون ده سبب في حرمانك من الالتزام الى الابد
فلازم تكون صادق. يعني انا مش بقول بس ان الصدق بيوصلك. الكدب يقعدك تاني مش بقول ان الصدق هيوصلك الكدب هيقعدك. ان ربنا وصف احوال الناس اللي عزمه على توبة وعزموا على فعل خير وكتبوا كزا مرة
فربنا اقعدهم فقال ومنهم من عاهد الله عاهد الله لئن اتانا من فضله لنصدقن ولنكونن من الصالحين فلما اتاهم من فضله بخلوا به. وتولوا وهم معرضون. فاعاقبهم دي بقى الكارثة
يا ريتها عدت كده لا ما تتعديش. عشان كدب مع ربنا. فاعقبهم نفاقا في قلوبهم يا ريتها كده بس ده الى يوم يلقونه لي بما اخلفوا الله ما وعدوه وبما كانوا يكزبون. هو مش وعد واحد. بما كانوا يكذبون ده فعل ايه؟ مضاف
يدل ان الموضوع ده كان كتير. فما تخافش يعني ممكن مش هتبقى من واحدة لكن لو انت ده العادي بتاعك بتستهتر كل شوية توعد ربنا وشوية تدعي في رمضان وشوية
ازاي تدعي في العمرة؟ يا رب اول ما ارجع ابقى كويس ان شاء الله ما بعد رمضان ده ان شاء الله مش راجع تاني. ان شاء الله بعد الاعتكاف ده انا مش انا هتوب. وكل مرة بتكدب
في فرق بين واحد بيقع وواحد بيكدب كلنا بنقع. يعني انا ممكن بعد الاعتكاف نويت ان انا فعلا هبطل شتيمة. وطلعت فعلا ناوي بس مرة وقعت ده مش كدب لان انا فعلا كنت ناوي فعلا
او انا قررت اصلي الفجر بس فيه اسبوع كده راح مني كان كعبالة شغل وبتاع. اصل انا ما كنتش ناوي لكن في فرق بين واحد انا بعد الاعتكاف هعمل وهعمل
اول يوم في العيد ما شفتوش اصلا من ساعتها ولم يلتزم بولا كلمة ولا يوم ولا كلمة ولا يوم ده لا يمكن يكون بيقع. يعني ما فيش حد بيقع للدرجة دي. ان هو ما بيبقاش قادر يلتزم. باي عهد اي يوم اي مرة
فده يدل على الكدب ويقصى ان الكداب ده يتحرم بقى. يعني تبقى نعمة يتحرم منها. لذلك النعمة لما انت ايه تشكرها ربنا يبارك فيها. لما انت ما تشكرهاش ربنا ياخدها
منك لئن شكرتم لازيدنكم ولئن كفرتم ان عذابي لشديد. اما انت تجي لك نعمة الهداية ونعمة الصدق دي وتتعارض عليك وانت تكدب يخشى انك انت تتحرم ان هي ان المسألة دي تجي لك تاني فاحزر من الايه؟ من الاشكالية ديت
من علامات النفاق كما بينا ان الانسان آآ يدعي لكن عند التطبيق ما يعملش حاجة. ييجي على ارض الواقع ما ينفزش. مجرد ادعاءات دي من علامات النفاق قال جل في علاه عن المنافقين كانوا دايما يقولوا ايه؟ يعني يقولوا النبي عليه الصلاة والسلام هنطلع معك واحنا معك في اي حاجة بس انت دوس وبتاع
فلما جاء الايه الميعاد للغزوة زي غزوة تبوك كله ايه؟ كله زوغ. كله زوغ. قد يعلم الله الذين يتسللون منكم لوزا فقال جل في علاه مبينا ان هم اصلا كان باين عليهم الكدب من الاول. قال ولو ارادوا الخروج
لاعد له عدة ولكن طب لما هم ما عدوش العدة وكتبوا قالوا وكذبوا. ربنا اعدهم بقى ولكن كره الله انبعاثهم اخشى ان ربنا يكره التزامك اخشى ان ربنا يكرهك. ويكره انك انت تكون ملتزم. ويقضي عليك انك لن تلتزم ابدا. لانك كدبت كتير اوي. كتير وبكده كفاية
كفاية وان يقال لك الكلمة الرهيبة وقيل اقعدوا مع القاعدين فاذا قيل لك اقعد فلن تقوم ابدا لن تقوم ابدا. لان الامر بيد الله سبحانه وتعالى. فازا ينبغي يا اخواننا ان احنا ندعم الصدق ده
مواقف حقيقية حقيقة اعمل اي حاجة بس. بص ربنا يكفيه اقل شيء. ربنا يكفيه اقل شيء تبين به صدقك. والبينة على الايه؟ على المدعي انت بتدعي انك تريد شيء؟ نقول قل هاتوا برهانكم ان كنتم صادقين. وربنا سبحانه وتعالى من كرمه يقبل منك اقل برهان. اقل برهان
باله منك من تقرب الي ايه؟ شبرا. بس انت كده شكرا حلو كده. احنا مش عايزين منك اكتر من كده. انت صدقت معي في شبر حتى شبر شبر عملت معي شبر حتى. فعلا نويت
انك انت تبطل سجاير ففعلا رميت العلبة فعلا وبتقول يا رب مش عايز اشوفها اه فعلا نويت تصلي الفجر فعلا زبطت منبه وتاني يوم ما جتش معك زبطت منبهين. تالت يوم ما جتش معك قلت لواحد صاحبك طب كلمني وايه ورزل علي كده لغاية ما اقوم فعلا
باين عليك باين عليك. لكن ناوي اصلي الفجر ونمت في نفس الوقت وزبطت المنبه على الساعة تمانية على وقت المدرسة ولا وقت الشغل؟ ما تشتغلش نفسك بقى لما ربنا يحرمك ما تزعلش. ان ما كانش فيه صدق فعلا في الاداء
واخد بالك؟ انا هبطل خلاص المشي البطال ده والبنات وبتاع ولسه برضو بتشتري تزكرة السينما ولسه برضو بتتفرج على المسلسلات ولسه بتسمع الكليبات طب انت هتبطل ازاي؟ ما هي دي الحاجات اللي بتشحنك. طب انا هبطل العادة السيئة. بس كل اسبابها موجودة
بس انت عايز تبطلها هي لوحدها. ما هو مش هينفع. ما هي لازم تتبطل بالحواشي ليه؟ اللي بتدفع اليها. انا عايز اقول ان لو ارادوا الخروج لاعدوا لو عدة. هيبان عليك بقى
على طول. هل انت فعلا فعلا صادق مع ربنا؟ انك انت انا عايز ابقى ملتزم بجد نفسي بقى ابطل كفاية بقى الطريق دوت. هيبان عليك. هتعمل خطوة. هتبين لربنا هذا الامر
ولو حتى في دمعة في جوف الليل. عارف انت لما واحد بيبقى مش عارف يعمل ايه يوصل لدرجة ان هو يبكي كده خلاص. البكاء ده يدل ان المشاعر فاضت وان الانسان عجز خلاص
فيبدأ يعبر عن الايه؟ عن العجز ده بالايه؟ بالبكاء فقد يلجأ الانسان الى الى ان يبكي بين يدي الله. يقول له يا رب انا انا مش عارف اعمل ايه انت بقى اهديني
فعلا حتى الشبر مش نفسه يعمله بس ممكن يكون صعب عليه. بس هو فعلا صادق مع ربنا يتحول ده الى بكاء بقى. بكاء يبكي بين ايدين ربنا وسبحان الله تاج الناس كتير فعلا يقول لك انا بدأ الطريق ده ببكاء بس. قعدت ابكي بين ايدين ربنا. اقول له يا رب مش عارف اعمل ايه. خد بايدي
بايدي. انا ما ليش حد الا انت وبالفعل تجد اموري اتيسرت واحدة واحدة والاخ ده هيبقى ملتزم وربنا يبارك فيه. المنافقين اذا دعوا الى الى حاجة سهلة ييجوا على طول. لكن تقول له تلتزم بجد يقول لك لا بجد لأ. انا ممكن اجي لك درس اخري. ممكن يعني لو ايه لو حبيت اعمل معك
واجب قوي احفز مع القرآن. لكن ابقى ملتزم بجد دي صعبة علي اوي. لو كان عرضا قريبا وسفرني قاصدا لاتبعوك. ولكن بعدت عليهم الشق. وسيحلفون بالله ان اردنا الا الحسنى. والله
ويشهد انهم لكاذبون. يبقى بالتالي آآ هم لما كان لو غزوة قريبة ومغنم مطلوب وساهل والدنيا جميلة تلاقيه معك على طول. اول ما تبتدي تقول له ها ما تلاقيهوش تلاقي الاخ معك مسلا تقول رحلة الله ينور ملتزم
وهنصلي في الرحلة واذن في الرحلة ومعكم في الرحلة واحط لكم الاكل في الرحلة واكل الاكل اللي في الرحلة. هو طالما ايه فيه مصلحة في التزام راشق هتذاكروا لي هتلاقوني في المسجد على طول هتجيبوا لي عروسة هفضل اصلي لغاية ما تجيبوا لي العروسة
او صف اول بص اي لكن تيجي تقول له بص بقى عندنا ايه عايزين بقى صدقات زهب ولم يعد. واخد بالك؟ اول ما تتكلم بس في تكاليف تكاليف هات صدقة. طب ما تدينا بس احنا بنلم عشان موضوع معين هو يقدر
بس هو تلاقيه يبتدي يتهرب. فهو دايما الالتزام التزام مصلحي شوية. لو التزام فيه مصلحة او ليه هوا فيه شوية بتلاقيه معاك لكن لو حاجة صرف كده مش هطلع منها باي حاجة. ممكن تلاقيه بيتردد. ودي من علامات قلة الصدق. دي من الحاجات اللي تختبر بها نفسك جوة الالتزام
هل انت ملتزم بالحاجات السهلة الحلوة اللزيزة اللطيفة ولا انت ملتزم بكله حتى لو صعب وتقيل على قلبك شوية دلوقتي. بيبان بقى الصادق تلاقيه ملتزم بكله اللي هو النص نص نص دوت بتلاقيه بيلتزم بالحاجات الحلوة السهلة الطيبة. كزلك مش غريب انك انت تلاقي واحدة متبرجة بتصلي عادي. الصلاة حلوة ما فيش
حد ما بيحبش الصلاة. بس الحجاب تقيل على قلبها قوي. تمام؟ وتلاقي واحد فعلا مدخن بيصلي الفجر في جماعة. ازاي هو كده صلاة الفجر سهلة. هو بالنسبة له ما فيهاش حاجة راجل كبير وفاضي بيصلي في المسجد. او هو اصلا بيسهر للفجر ما عندوش مشكلة في الموضوع دوت. بس تقول له بقى تبطل السجاير ده
موضوع ايه؟ موضوع كبير قوي بالنسبة له. اعتكاف معك عمرة معك لكن يسيب البنت مش هيحصل ابدا. فالمسألة ايه عنده ايه انتقائية شوية الاخلاص والصدق انك انت فعلا تلتزم بكل معاني الدين
متفرقش دي حلوة لأ دي صعبة لأ انت صادق احنا لسة بنقول انت ما نفزتش يعني احنا لسة بنقول انك صادق يعني ايه صادق يعني انت ناوي تلتزم بكل معاني
الدين اللي عاجبك واللي مش جاي معك دلوقتي. مش هقول مش عاجبك عشان حرام يعني. لكن هو انت مش قادر تعمله دلوقتي. واللي بالنسبة لك صعب واللي بالنسبة لك سهل
بس انت ناوي تعمل كله. ناوي انا ناوي ابقى حاجة ملتزم على الاخر. بس انا اللي اقدر عليه دلوقتي اتنين بس. بس انا ناوي على العشرة كلهم. اللي هو الصدق اللي
عليه دوت. تمام؟ فبالتالي لو صدق الانسان مع الله سبحانه وتعالى يترتب عليه ان ربنا لو رأى من قلبي الصدق لابد ان يوفقه. قال جل في علاه للصحابة في اول غزوة بدر قال ولقد صدقكم الله. وعده
اذ تحسونهم بازنه. تحسونهم يعني تقتلوهم يعني. لان انتم صدقتم في اول النهار. فلما صدقتم في طلب الاخرة صدق الله معكم في تعجيل النصر. فكان النصر سريع جدا في اول النهار. لان فعلا كان زاهر فيه مراغبة في الاخرة
لكن حتى ازا فشلتم. الصدق بان بدأ يضعف. تنازعتم في الامر عصيتم من بعد ما اراكم ما تحبون وبدأ يطلع بقى ايه؟ منكم من يريد الدنيا ومنكم من يريد الاخرة هنا بدأت المشكلة تحصل وبدأ الموضوع يتقلب. لان فعلا الصدق اختل واللي كان اول
اول النهار عايز الاخرة اخر النهار في منهم بدأ يطلب الايه؟ يطلب الدنيا ولا يطلب الاخرة. وعصى امر النبي عليه الصلاة والسلام. فترات وعلى زلك ان ربنا لم يصدقهم هؤلاء دولا بقى ربنا ما صدقش معهم. وطبعا الايه الموضوع ترتب عليه اللي حصل في يوم احد. انا عايز اقول
ان ربنا بين ان الذي يصدق معه في في البداية الله تعالى يصدق معه. لزلك الراجل لما جه للنبي عليه الصلاة والسلام قال يا رسول الله مازا افترض الله علي من الصلاة؟ قال افترض عليك خمس صلوات في اليوم والليلة. قال ماذا افترض علي من الصيام
قال ان تصوم شهر رمضان قال مازا افترض علي من الزكاة؟ فبدأ يسرد له عليه الصلاة والسلام ايه؟ قصة الزكاة. قال له في حاجة تاني لا لا ما فيش هم دول بس. قال والذي بعثك بالحق. لا ازيد عليها ولا انقص. يعني انا هعمل كده بس
مش انت بتقول لي ان ده الفرائض والفرائض كفاية وتدخلني الجنة انا هكتفي بالايه؟ بالفرائض فقط. ومضى الرجل فقال النبي عليه الصلاة والسلام افلح ان ايه؟ ان صدق. افلح ان صدق
قاعدة افلح ان صدق. حط دي بقى قاعدة حياتك كلها. ازا لو وجدت نفسك لم تفلح الى الان اتهم الايه؟ الصدق على طول. لان القاعدة افلح ان صدق. اي حد يصدق مع ربنا. في طلب ان هو يعمل طاعة معينة
او طلب ان هو يترك معصية معينة لو فعلا ربنا رأى من قلبي الصدق في زلك مش بيجرب مش حالة مش مسلا طلبت معه النهاردة يبقى كويس لأ اه هو ناوي خلاص كفاية كده
لازم اتوب لازم ارجع لازم ابطل وفعلا صدق مع ربنا وافتخر اليه ودعا وبكى وكل حاجة لابد ان يفلح. لان القاعدة بتقول كده. افلح ان صدق. افلح ان صدق. لزلك بعض العلماء حتى في الحديس ده بيتكلم
اتكلموا عن الراجل دوت بيتكلموا على تفسير الكلمة ديت بيقولوا ان ان مقصد النبي عليه الصلاة والسلام حاجة من الاتنين. اما مقصده ان الراجل ده فعلا لو عمل اللي بيعمله دوت خلاص واقتصر عليه سيفلح
ومش هيخش النار اكيد لان هو ما عملش حاجة غلط. والبعض قال ان مقصد النبي عليه الصلاة والسلام ان الراجل ده لو صدق في الفرايض سيوفق الى فعل الايه نواف ان ما ينفعش واحد بيعمل فرائض بس ما تقدرش ان ربنا شكور يا اخواننا شكور ومن يقترف حسنة
نزد له فيها ايه؟ حسن. عمرك شفت واحد بيصلي الفرائض بس عمره ما صلى نافلة؟ صعب جدا. عمرك شفت واحد بيصوم رمضان بس ما فكرش في حياته يصوم اي نافلة
مستحيل. لان الانسان ازا صدق مع ربنا في الفرض ربنا بيكافئه على طول بالايه؟ بالنوافل. يبقى انت فعلا ممكن حتى تبقى صادق مع ربنا في طلب الفرائض بس ربنا يكرمك بالايه؟ بالنوافل. لكن القاعدة سابتة خلاص. افلح ان صدق. ان صدقنا مع الله في طلب الهداية لابد وان نفلح
صدقك مع ربنا سبحانه وتعالى هيزيل العوائق من قدامك. ممكن انت دلوقتي وانت قاعد بتفكر في الالتزام بتقول بس الشيخ هو مش عارف انا فين عارف انا انا يعني الدنيا صعبة عندي جدا. ده انا ورايا بلاوي وعندي مشاكل ومتورط في حاجات هو مش متخيل. بص
كل واحد التزم كان عنده بلاويه وعنده مشاكله وعنده البيت وعنده الشغل وعنده الشارع وعنده البنات. وعنده علاقات قديمة وعنده حاجات متورط فيها وعنده مزالم. ما فيش حد التزم يعني امال يعني ايه التزم؟ يعني ما كانش ملتزم يعني. ما كانش ملتزم يعني كان متورط في حاجات كتير. كلنا كنا متورطين. وقصص كتير يعني في ناس هنا
الاسماء ممكن يجي يحكي لكم دلوقتي هو كان متورط فيه قبل التزامه وازاي ربنا يسر له كل الايه؟ كل الامور. انا عايز اقول ان الدنيا دي تتزاح بايه؟ تتزاح بالصدق برضو
التلاتة اللي اللي اتسدت عليهم الغار الصخرة اللي لما التلاتة دخلوا الغار ونزلت الصخرة سدت باب الغار. في اكتر من كده بقى؟ ده هيموتوا بقى مش هيقول لك التزموا ده هيموتوا خلاص
والصخرة خلاص سدت وانسى بقى ما فيش بقى عايز ميت واحد يزقها فقالوا كلمة قوية جدا قالوا انه لا ينجيكم اليوم الا الصدق فليدعو كل منكم بما يعلم انه قد صدق فيه
فليدعو كل منكم بما يعلم انه قد صدق فيه. يعني شف العمل بس عمل عمل صدق فيه. ربنا زاح صخرة صخرة اتزاحت بمعجزة مع نفسها الصخرة بتمشي لوحدها كل واحد بقى بدأ يدور على عمل اللي هو كان صادق فيه مع ربنا. ده اتكلم في بر الوالدين وابويا مش عارف واستنوني واللبن والقصة دي. والتاني قال كانت لي ابنة عم
وبعد كده سابها. بعد ما جلس منها مجلس الرجل من امرأته. والتالت كان امين مع راجل اجير ساب فلوسه فالراجل شغلها له لغاية ما بقت حاجة كبيرة قوي بيديها له في الاخر والصخرة تنزاح واحدة واحدة لغاية ما خرجوا يمشون. افترض ان الصخرة دي
هي العقبات اللي في دماغك دلوقتي بينك وبين الهداية. انا التزم ازاي؟ ده انا عندي وعندي ومشاكل والرزق والعيلة وابويا والبنت اللي انا عارفها لا لا الموضوع كبير اصدق بس مع ربنا محتاج الحاجات دي
تنفذ تسلك بقى كلاب تسلك كده تسلك تقول لي ما اعرفش اتحلت ازاي ما تسألنيش اتحلت ازاي؟ ولا كل الملتزمين اللي انتم شايفينهم كان عندهم مشاكل جامدة جدا برضو. واتحلت. ليه انت مفترض ان انت الحالة الاستسنائية اللي
تحب تلتزم هتتعقد معها بس عمرها ما هتسلك. هتسلك. بس انت كن صادق مع الله سبحانه وتعالى. كعب ابن مالك من الناس اللي تدلك على الموضوع دوت ادلك على الموضوع دوت. تدلك ان ربنا حتى لو ابتلاك هيسلكهالك برضو وهتسلك. حتى لو ابتلاك
كعب بن مالك عارفين ان هو تخلف عن غزوة تبوك هو ما كانش له عزر وراح النبي الغزوة ورجع وكعب بن مالك راح للنبي عليه الصلاة والسلام وقعد بقى يفكر طب اكدب ولا اقول الصدق اكدب ولا اقول الصدق قال فعزمت امري وعزمت على ان اصدق وعلمت ان
ان الله سينجيني بالايه؟ بالصدق. شف الايه؟ شف الكلام الكبير. عارف اه قلت اكيد ربنا هينجيني بالصدق وفعلا راح قال يا رسول الله ما كان لي من عذر. الحكاية الرواية انا ما ليش اي ايه اعمل فيها اللي انت عايزه. انا استاهل كل حاجة. بس انا مش هكدب
وكان ممكن اقول لك زي المنافقين ما قالولك وانا راجل بعرف اكدب كويس وقد اوتيته ايه جدلا وبعرف اجادل واعرف اخليك تصدقني ازاي واعرف فخليك ما تمسكش علي كدبة. بس انا مش هعمل كده
انا هصدق مع ربنا. لان انا اعلم ان لو صدقت مع ربنا هينجيني. وهيطلعني من الازمة ديت. رغم ان انا بص يعني هو تقول هو حط نفسه في ازمة ولا بيطلع
نفسه. طب ما كان يطلع نفسه. لأ. ده هو حط نفسه في ازمة وعارف ان ربنا هيطلعه منها. احسن من الاول. لانه صدق. والصدق ايه؟ منجاة. راح النبي قال له طيب اتفضل لغاية ما نشوف هنعمل معك ايه. وامر النبي عليه الصلاة والسلام بالوحي ان ما حدش يكلم كعب ابن مالك. ولا الاتنين اللي معه كان معه اتنين
من هلال ابن امية ومرارة ابن الربيع. التلاتة دول قعد الصحابة خمسين يوم. ما حدش بيكلمهم. ولا بيردوا عليهم السلام حتى. تخيل! حاجة صعبة جدا. حاجة صعبة جدا. لكن كعب ما اترددش
وحتى هو بعد بعد ما اتحكم عليه الحكم ده ناس قالوا له يا كعب ما تروح تقول له اي حاجة يصدقك وخلاص وكدب كلامك وهيصدقك. قال لا ترددت فكرت كده وبعد كده قلت لا لا لا ما ارجعش تاني ابدا. وعزم كعب ان هو مش هيكدب ابدا. طالما انا قررت ابقى صادق مع ربنا
اصادق للاخر. وانا متأكد اني هطلع منها بس مش متأكد اللي هو بقى قاعد بقى ايه مبرطع كده ويلا لأ ده ده فعلا اداؤه حتى في الخمسين يوم اداء واحد ندمان بكاء هلال ابن امية
حاجة غير عادية. يعني بعد اربعين يوم النبي عليه الصلاة والسلام بعت لكعب بن مالك قال له مراتك ما تقربلهاش ازيك يا عم مالك بيقول انا شاب وقلقت وقلت ما اضمنش نفسي قلت لمراتي ايه توكلي على الله روحي لابوكي اقعدي عنده عشان انا مش ايه ما اضمنش نفسي. راجل صادق صادق انا
فعلا عزمت ان انا اتحمل تبعات الزنب بتاعي. مش انا اللي غلطت استحمل انا خايف ان انا اقع على مراتي. طب ارجعي روحي لايه لاهلك. راحوا لهلال ابن امية. فتحت لمراته. فتحت لهم مراته اصلا. مش هلال اللي فتح
قالوا لها قل الهلال الموضوع كده كده وما يقربش منك. قالت والله ان هلال ما به من طاقة ليقربني. راجل كبير كان راجل فعلا كبير في السن. قالت والله طيب الذي لا اله الا هو
ما زال هلال يبكي منذ كان من امره ما كان الى يومي هذا. هلال بقى له اربعين يوم بيبكي. اربعين يوم بيبكي صدق صدق عمرك بكيت اربعين يوم عشان تعمل طاعة واحدة
عمرك بكيت اربعين يوم عشان ربنا يتوب عليك وفضل الخمسين يوم يبكي ما هو كملهم خمسين بعد كده واحد بقاله خمسين يوم بيبكي بشهادة زوجته وزوجته الزوجة اكتر واحدة تشهد. هي قاعدة معك. انت ممكن تيجي في التراويح تبكي. ممكن في التهجد يعني تبكي
ممكن يعني لحظة كده ربنا يكرمك. لكن زوجتك دي قاعدة معك اربعة وعشرين ساعة وعارفة يعني ايه بتقول ايه؟ بتقول اربعة وعشرين ساعة بيبكي. هو ما بشوفوش غير بيبكي. لا بيقرب لي ولا عايزني ولا بيفكر في اصلا ولا بيفكر في حاجة. هو بيعمل كده بس. هو بيبكي
بس هلال ابن امية صادق مع ربنا. وما كدبش زي كعب وراح قال اللي قاله كعب. وهو يستحمل. وصدق مع الله ان ان ربنا يتوب علي. بس انا عملت حاجتين صدقت وافتقرت
بكى بين يدي الله جل وعلا ليس بكاء عاديا. اربعين يوم. لزلك لما كان بكاؤه ليس عاديا كانت توبته غير عادية. كانت بوحي من الله. في قرآن يتلى الى يوم القيامة. وعلى الثلاثة الذين خلفوا. حتى اذا ضاقت عليهم الارض بما رحبت
وضاقت عليهم انفسهم وظنوا ان لا ملجأ من الله الا اليه. ثم تاب عليهم ليتوبوا. ان الله هو التواب الرحيم. يا ايها الذين امنوا اتقوا الله وكونوا مع الصادقين. بعد ما كانوا عار
صاروا قدوة بين الناس. بعد ما كان ما كان ما حدش بيكلمهم. بقى ربنا قال لهم خلوا بالكم وركزوا مع الناس دي. يا ريت تبقوا زيهم. يا ريت تبقوا زيهم
حاولوا تقلدوهم تقلدهم في ايه؟ تقلدهم في الصدق في التوبة اللي عملوه دوت. كعب بن مالك بيكمل قصته بيقول وكان من تمام توبتي بعد ما ربنا تاب عليه ولقد علمت ان الله نجاني بالصدق فعزمت الا اكذب في حياتي ابدا ابدا ما اكدبش ابدا في حياتي. مهما كان لا في موقف ولا في كلمة
قال وما اعلم احدا من اهل الارض. ابتلاه الله في الكذب مثل ما ابتلاني. يعني لما انا عزمت على الموضوع ده ربنا بقى ايه؟ يعني يعني دبر صار له مواقف صعبة جدا جدا عشان يختبرني ها تكمل ولا ايه وحاجات بقى بيقول كنت خلاص يعني لازم اكدب ما ينفعش يقول بقى
فقال ولكن الله ثبتني الى الان. لغاية دلوقتي بيطلعني من كل ايه؟ كل مرة يطلعني قال وارجو ان يثبتني الى ان القاه يبقى ازا ربنا لو انت صدقت معه هيبتليك بس مش هيبتليك عشان يهلكك. هيبتليك عشان يكرمك. في كل مرة يطلعك. فانت تصدق في طلب الالتزام والهداية
تجد مشاكل حصلت لك. عادي ما تقولش ايه ده؟ ما اتفقناش على كده. مش انت قلت لي لو صدقت الدنيا انا قلت لك مش هيحصل حاجة خالص. مش هيحصل مشاكل؟ انا بقول لك انك هتطلع
هتطلع منها والدنيا هتبقى هتحلو معاك وهتعديها وهتلاقي مشاكل تانية وهتطلع منها عادي وفي كل مرة هتبقى سعيد بالله وراضي عن الله في كل موقف هاتوا لي طب ما ما التزمش خالص ما يحصليش مشاكل. هو غير الملتزم ما بيحصلوش مشاكل
يا ايها الانسان انك ايه؟ كادح. لقد خلقنا الانسان في ايه؟ في كبد. مش كده؟ كل الناس تعبانة على فكرة. في فرق بين واحد بيحصل له مشاكل وعارف ان ان
ده ابتلاء من الله وبيتعامل معه بفقه وبعلم. هو فيه واحد ماشي في الدنيا دي سبهللة الدنيا بتاخده وتوديه وتجيبه وتحط فيه وهو ساخط في كل موطن وفي كل كل وقت ما فيش حد مش تعبان على فكرة. ان تكونوا تألمون فانهم ايه؟ يألمون كما تألمون. بس ايه الفرق بينكم وبينهم؟ وترجون من
الله ما لا يرجون. وكان الله عليما حكيما. يعلم ما في نفسك. وحكيم يعلم. ابتلاك بحكمة. وعلم في كل واحد في في نفسه. فاللي عايز اقوله انك انت خليك زي كعب بن مالك. اصدق مع الله في حاجة معينة. قل يا رب انا نويت ابطل كزا
يا رب اعني اني اكمل للاخر. هتجد انك انت فعلا هتبتلى بس هتطلع وهتلاقي بص قررت خلاص ابطل بنات هتلاقيهم كلهم بيتصلوا بك حتى اللي كتش بتبص لك مرة واحدة بتحبك. هتلاقي اللي ما كانش بيعزم عليك بسجاير بدأ يعزم عليك. عادي. ربنا بيختبرك. تقول لي طب ليه هو كده لازم وانت عايز ايه
احسب الناس ان يتركوا ان يقولوا ام انهم لا يفتنون؟ ولقد فتنا الذين من قبلهم فلا يعلمن الله الذين ايه؟ صدقوا وليعلمن الكذب سيفين ما اي حد بيقول كلام انت ممكن تبطل سجاير يوم وممكن تبطل افلام اباحية اسبوع. لكن تقدر تبقى صادق للاخر فلازم تبتلى. فازا ابتليت هيبان
ده المعدن بتاعك. هل انت فعلا تريد الهداية؟ ولا انت بس كنت ايه؟ نزوة كده بس انا الصراحة مش عايز ابقى ملتزم اوي تفرق كتير. لما جه راجل للنبي عليه
الصلاة والسلام اعرابي قال يا رسول الله اريد ان اغزو معك فالحقه النبي عليه الصلاة والسلام بالجيش والراجل غزى وكانت سرية قوية وبعد كده جه يوزع الغنائم فادى الراجل دوت
ايه النصيب بتاعه؟ قال ما هزا قال نصيبك من الغنيمة. قال ما على هذا اتبعتك مين قال لك ان انا عايز غنيمة؟ ولا انا جاي عشان غنيمة؟ الموضوع ده مش في بالي
قال علامة اتبعتني اذا قال انما اتبعتك على ان اضرب بسهم ها هنا واشار الى حلقه فيقتل في سبيل الله فادخل الجنة. فقال النبي عليه الصلاة والسلام القاعدة الجليلة ان تصدق الله يصدقك
يعني يصدقك ايضا ان تكون صادق فعلا فيما تريد. الله تعالى يفعل لك ما تريد. بس اعمل حاجة واحدة بس هل الراجل ده يقدر يقدر يعمل الموضوع ده يعني يقدر ان هو مسلا يقول لي كافر بقول لك ايه ابقى نشن علي وحط يعني دي حاجة مستحيلة يعني انا ممكن ممكن واحد فينا يتخيل مسلا ان هو يقدر اللي يبطل سجاير وده طبعا هو
كله بيد الله بس انا بفترض يعني ممكن واحد يقول انا انا بصلي ماشي. رغم ان ابراهيم عليه السلام يقول رب اجعلني مقيم الصلاة. لكن انا بفترض كده. لكن في واحد يقدر يعمل دي
يعني يقدر يقول انا هخليني اموت بضربة سهم هنا ده مستحيل. لزلك كان الحديس ده من اعجب الاحاديس في الصدق قال ان تصدق الله يصدقك ومضى الرجل هو شوية كده دخل سرية تانية
وجيء به محمولا الى النبي عليه الصلاة والسلام. وقد ضرب بسهم في الموضع الذي اشار اليه باصبعه في نفس الموضع الذي اشار اليه تخيل! طب ازاي يعني ازاي! ازاي يعني! يعني السهم جاء له في الحتة اللي هو شاور عليها لسة من شوية بيقول
النبي هنا راح رجع هنا في سهم ازاي فقال النبي النبي نفسه تعجب. قال اهو هو؟ هو الراجل اللي كان بيكلمني شوية؟ قالوا هو هو فقال النبي عليه الصلاة والسلام صدق مع الله فصدقه الله لا لا لا ده سر ده حاجة عالية قوي حاجة عالية قوي عبدالله بن جحش لما دخل غزوة قال اللهم اني اسألك ان تلقاه
رجلا شديدا بأسه شديدا يعني آآ قوته فقال في جدع انفي واذني فالقاك فتقول يا عبد الله فيما كان هذا؟ فاقول فيك يا رب فتدخلني الجنة قال فرأيناه بعد الغزوة
بعد الغزوة حوله سبعة من الرجال قتلهم وقتلوه. وقد جذعت انفه وجدعت اذنه وميت في حد بيعرف يعملها دي ؟ انك انت تنقي الكافر اللي هيضربك تقول له نشن في انفي وازني
شيء عجيب جدا. ازا كان ده في مقدور الله. يبقى انك انت تبطل المعصية دي مش في مقدور الله. او ان انت مستكبرها على ربنا او مستصعبها لا هي المشكلة انك انت لم تصدق مع الله بعد. لسه محتاج شوية. لما جه راجل في غزوة بدر النبي عليه الصلاة والسلام بيقول للصحابة قوموا
جنة عرضها السماوات والارض فقال رجل بخ بخ يا رسول الله. يعني الله يا ريت الجنة دي. قال ما حملك على ان تقول بخ بخ؟ قال رجاء ان اكون من اهلها
اللحزة اللي اتقال فيها الكلمة دي كل واحد فينا في المسجد بيقول الكلمة ديت انا ارجو ان اكون من اهل الجنة. لكن مش كلنا صادقين فيها. كلنا صادقين صدق يعني ايه؟ نسبي طبعا. ما فيش حد كداب. يعني ما فيش حد هنا كداب في
الارادة ديت لكن كم الصدق اللي عندك فين؟ يعني كمية الصدق قد ايه وده يدل عليه العمل بتاعك كتر العمل يدل على قوة صدقك في انك انت تريد الجنة. فالراجل قال الكلمة اللي احنا كلنا بنقولها نفسي اخش الجنة. عادي كلمة عادية
قال رجاء ان اكون من اهلها. لكن هذه الكلمة كانت صادقة بصدق غير عادي. لدرجة ان النبي عليه الصلاة والسلام وهو في مكانه اوحي اليه. ان الرجل الراجل ده من اهل الجنة. فقال عليه الصلاة والسلام انت من اهلها. الكلام ده وحي. النبي مش هيجامل حد ولا يعزم من جيبه. وده مش في ايده
انما اكيد الكلام ده جاي له من الله سبحانه وتعالى. يعني تخيل في وسط الكلام الوحي اوحى الله للنبي عليه الصلاة والسلام ان الراجل ده من اهل الجنة. فقال انت من اهلها. الصدق بقى يبان. فالراجل كان بياكل تمرة. قال انا من اهلها؟ خلصانة يعني؟ تمام كده
حلو كده يعني هخش وانا مطمن قال له انت مطمن تمام. قال لان عشت انا حتى اكل هذه التمرات انها لا حياة طويلة. طب انا قاعد بعمل ايه؟ طالما انا عرفت ان انا من اهل الجنة. قاعد فيها ليه
قاعد فيها ليه؟ هو في حد يقعد في الدنيا دي؟ قال فدخل بالفرس وخاض في صفوف المشركين وقاتل حتى قتل. شخص عجيب! سبحان الله والنبي عليه الصلاة والسلام قال من سأل الله الشهادة بايه؟ هي دي دي قضية. ما كلنا عايزين نموت في سبيل الله
بس مين فينا صادق بلغه الله منازل الشهداء ولو مات على ايه؟ ولو مات على فراشه. القضية كلها يا اخواننا بتنبع من حاجة واحدة. انك انت تعلم ان هذا الامر
الله فقط ليس بيد اي احد. لو كان بيد اي احد لكان بيد النبي عليه الصلاة والسلام. يقف النبي عليه الصلاة والسلام امام ابو طالب امام ابي طالب طالب عاجز عاجز لا يستطيع
ان يدخل الاسلام في قلب ابي طالب. لا يستطيع. ويموت امامه وهو لا يستطيع ان يفعل اي شيء ويحزن عليه الصلاة والسلام. وليس له من الامر شيء. فيقال له انك لا تهدي من احببت
ولكن الله يهدي من يشاء. وهو اعلم بالمهتدين. ابو طالب لم يستحق الهداية. وربنا اعلم بما في قلبه ويعلم انه انما نصرك عصبيا وحمية للنسب ولم يكن يريد وجه الله. هو لو اراد ابو طالب وجه الله بهذه النصرة لوفقه الله للهداية. لكنه حرم لفساد النية
انه لم يصدق حتى في نصرة النبي عليه الصلاة والسلام. فلم تكن نصرته لله ابدا. انما اراد الحمية والعصبية فقط. قرايبي نسيبي بس لكن غير كده لم يرد اكتر اكثر من ذلك. لما تعرف
قول الله تعالى ليس عليك هداهم. ولكن الله يهدي من يشاء. لما تسمع النبي وهو من هو عليه الصلاة والسلام يقول اللهم اهدني فيمن هديت اللهم اهدني فيمن هديت. تعلم انها ليست بيد اي احد. حتى احنا في الصلاة بنقول اهدنا الايه؟ الصراط المستقيم
ازا انا حتى بعد الهداية محتاج هداية. تقول لي طب انا ليه بقولها في الصلاة؟ طب ما انا باصلي. طب ما انا مسلم وباصلي طب انا تمام. هو انا ليه باقول
والصلاة اهدنا الصراط المستقيم. لانك انت حاجتين انت محتاج الثبات ومحتاج الزيادة. محتاج تسبت على اللي انت فيه ومحتاج ايه؟ تزيد. فقولك اهدنا الصراط المستقيم مش بتطلب بيه اصل الهداية والا فانت مسلم وبتصلي
انك انت بتطلب الزيادة وبتطلب به الثبات على الاقل على اللي انا ايه؟ على اللي انا فيه دوت. فتخيل واحد بيقول الموضوع ده عشرات المرات في اليوم والليلة والنبي عليه الصلاة والسلام كان يقول اكثر من اربعين مرة في اليوم والليلة انه كان بيصلي اكثر من اربعين ركعة او اربعين ركعة عليه الصلاة والسلام
قال جل في علاه عن قول الصالحين ربنا لا تزغ قلوبنا بعد اذ ايه؟ هديتنا. الموضوع مش في ايدك. فلازم انت لما المعاني تأسر عندك بتشعر بقى ايه بالفقر ده بقى؟ بالصدق مع الله. لان انت ما لكش حل الا ان تصدق معه. ان هو الذي يملك زلك. لا يمكن لاحد
ان هو يجعلك مهتديا الا الله سبحانه وتعالى وجوة الهداية بعد الهداية وبعد ما توفق للطريق هتجد برضو حاجات ملتبسة عليك. فتترقى انك انت تطلب هداية اعلى احلى من كده. قول النبي عليه الصلاة والسلام اهدني لما اختلف فيه من الحق ايه؟ باذنك. جوة بقى هتلاقي اختلافات يقول لك اصل
قال لي طب واجب ولا مستحب؟ طب نعمل كده ولا ما نعملش كده؟ طب ده اللي صح ولا ده اللي غلط؟ هتلاقي بقى جوة بقى ايه في حاجات عايزة هداية تانية. لزلك قال بعض السلف من طلب
الله بصدق اعطاه الله مرآة يبصر بها الحق والباطل. يا ايها الذين امنوا ان تتقوا الله يجعل لكم ايه؟ فرقانا. يعني بتقدر تشوف الدنيا واضحة قوي بقى الحق حق والباطل باطل
واضح؟ فديت الايه؟ قضية الهداية ليست قضية سهلة. انما قضية تحتاج منك الى صدق فعلا في الايه؟ في الطلب. خليني اقول لكم قصة من قصص الصدق في طلب الهداية. يعني ايه لما انت تصدق
في طلب شيء حتى بص لو الدنيا كلها متكعبلة ربنا يوصلك لها في الاخر وهي القصة المشهورة قصة الباحث عن الحق الاول الذي طاف البلاد بحثا عن الهداية هو سلمان الفارسي رضي الله عنه وارضاه. سلمان من بلاد فارس. تخيل واحد بقى ايه؟ مش بقول لك آآ في في المنطقة هنا والمسجد
تحت البيت ده في بلاد فارس. ربنا هيوصله المدينة ازاي ؟ قصة طويلة جدا عشان سلمان يطلع من بلاد فارس في ايران يلاقي نفسه جوة المدينة هيلاقي نفسه جوة المدينة. هو هو ما راحش ده ده ايه؟ اتاخد كده. اتاخد اتحط في المدينة. بس هو جوة فارس وهو
بيعبد النار كان نفسه ربنا يهديه وفعلا صادق ان هو يريد طلب الهداية وكان اي حد بيزور البلد بتاعته من غير المجوس كان يراقب عبادته بيشوفه بيعمل ايه لان هو حس ان اللي بنعمله ده غلط نار ايه وبتاع ايه
ما هي ما فيش ما بتعملش حاجة. فالمهم جه وفد نصارى مرة وكان ده قبل بعسة النبي عليه الصلاة والسلام. فكان فيه نصارى ما زالوا على الايه؟ على الحق لقاهم دخل معهم دخل معهم ايه؟ اتحشر في وسطهم. وقعد يتفرج عليهم وهم بيصلوا. فحس ان حس انهم بيعملوا صح. حاجة كده في جواه
قولوا الناس دي صح فقال لهم انتم ايه؟ ودينكم ايه؟ فرحكوا له ليه؟ الحكاية. قال لهم طب اللي عايز الدين ده يعمل ايه؟ قالوا له لازم يروح الشام عندنا. هو الشام فيها ايه؟ اصل ليه
النصرانية هناك فراح ببساطة بيحكي لابوه اللي حصل. فراح ابوه مكتفه. ومقيده عشان ما يسافرش يروح الشام. ابو سلمان كان هو المسئول عن النار اللي بيعبدها الايه؟ المجوس. يعني كان وضعه كبير قوي في المجوسية
سلمان كان قال للناس سأل الناس انتم هتمشوا امتى بالزبط؟ وعرف اليوم اللي هم هيمشوا فيه. ففضل سايب نفسه في القيد لغاية ما جه اليوم اللي ايه اللي هيمشي فيه فحاول فك القيد فاتفك معه
دي اول ايه؟ اول حاجة غريبة. قيد يعني مش طبيعي ان هو يتفك بسهولة. اليوم اللي الناس مشيوا فيه فك القيد اتفك ودي اول حاجة عجيبة. جري وحصلهم وراح معهم الى عمورية في الشام او راح الى بلدة في الشام. المهم قال لهم مين الناس
بتوع الدين عندكم قالوا له بص الاسقف اهو في الكنيسة اقعد معه وهو ده اللي هيعلمك كل الدين. بيقول قعدت مع الاسقف دوت فطلع راجل مش كويس. قال كان يطلب من الناس الصدقة ويكنزها. يا ايها الذين امنوا ان كثيرا من الاحبار والرهبان لا يأكلون اموال الناس ايه؟ بالباطل
عن سبيل الله. طالع كان الراجل ده راجل مش كويس في النصرانية. عامل نفسه اسقف وبتاع وهو ايه بياخد فلوس الناس وبيبلعها. بيقول اضطريت اقعد معه لان ما حدش هيصدقني. لو رحت قلت له
الراجل ده بياخد فلوسكم هيموتوني انا. هم بالنسبة لهم ده ايه يعني ابونا واخوه يعني عرف الجو ده مش هيصدقوك انت مين انت اصلا بيقول حتى مات فلما مات قلت لهم وطلعت لهم فلوسهم اللي هو كان شايلها بيقول فولعوا فيه. المهم يعني. جابوا بقى ايه؟ راحوا راحوا ونقوا بقى واحد كويس بقى. قعدوا ينقوا على الفرازة. الراجل بياخد فلوسنا
جالنا نار ما ينفعش يسرقها. فبيقول له لا قولي واحد فعلا تقي شف سبحان الله نقوا لي بقى فعلا راجل على دين المسيح الحق. قال وكان صاحب عبادة ما رأيت مثله قط
وظللت معه اتعلم الدين والتوحيد حتى حضرته الوفاة فقلت له يا عم دلني على رجل من بعدك. اتعلم منه. هروح لمين؟ فقال يا بني قد دب في نين النصارى ما
ترى الناس كلها من حرفين الدين. يعني تخيل هو الراجل ده هو الوحيد اللي صح في في البلد كلها قال له ما اعرفش حد على ديني الا رجل في الموصل. فين
العراق هو في الشام دلوقتي. بيقول له رح العراق قال له في الموصل قال في الموصل فارتحل سلمان مش بقول لك هينزل المسجد تحت البيت ولا الشيخ اصلا بيدي دروس طول النهار ولا النت في ضربة زرار هيعرف آآ صح ولا غلط وحلال ولا حرام ولا اصحابه ممكن يسيبوا
في ثانية ده هيروح العراق. راح العراق فعلا وراح الموصل وسأل على الراجل ده ولقاه. وقعد التزم معه بيقول حتى حضرته الوفاة. برضه الراجل ده ايه شكله كده كان في الاخر برضه وحضرته الوفاة سبحان الله
فالمهم رجع سلمان قال له طب ايه طب انا اعمل ايه؟ قال له بص في واحد بس اعرفه لسه على دين النصارى في عمورية. رجع تاني الشام رجعه تاني. رجع تاني الشام. وفضل قاعد مع صاحبنا دوت لغاية حضرات الوفاة. قال له هتسبني لمين؟ قال لا اعلم
كان موحدا على دين المسيح معرفش حد ولا واحد فقال ولكنه اظلك زمان نبي. النبي الزي ننتظره قرب جدا. ده موجود عندنا في الكتب. وله علامات وامارات هم عارفينها وقال له الزمن ده هو زمن خروج النبي عليه الصلاة والسلام. قال له طب الاقيه فين؟ قال تجدوه في بلدة زات نخل بين حارتين
هي مش مكتوب عندهم اسمها بالزبط. بس هي بلدة فيها نخل كتير قوي. بين حارتين يعني الجبال اه زات حجارة سوداء بتحيط بالايه؟ بها وهي المدينة حوالينها جبال سودا وهي كلها ايه؟ نخل. هو مش عارف تخيل بقى انت وصلت للنقطة دي؟ ايه طب طب انت تسيبني كده
يعني طب ايه الف العالم كله اعمل ايه؟ بس هو عمل ايه بس؟ صدق مع ربنا. انا عايز اللي هي الهداية ديت. المهم قعد يفكر كده قال طب اروح جزيرة العرب. ادور على ايه؟ على اي حاجة
راح لقى عرب آآ رايحين الجزيرة فقال لهم ما تاخدوني معكم. قالوا لا مش هناخدك. قال لهم طب خدوا كل فلوسي وخدوني معكم. كان عنده فلوس بقى كان اليومين دول
اشتغل يعني. فدان كل فلوسه عشان ياخدوه معهم. تخيل كل فلوسه بيقول فخدوني وفي نص السكة كتفوني وباعوني. باعوه شوفوا ربنا على فكرة بيسوقه الى المدينة. قال فباعوني دعوني لرجل بعد كده الراجل ده باعني
اشتراني منه يهودي من بني قريزة. شف بقى الراجل بيتجاب ازاي بيتجاب المدينة كده بيتجاب المدينة. هو طالع ما يعرفش هيروح المدينة ازاي. ولا عارف المدينة دي فين؟ بيقول لي خدوني راحوا اشتراني واحد قعدوا قال لي يبيعوني لغاية ما اشتريني يهودي من بني قريزة وبني قريزة عايشين فين؟ في المدينة. دخل بيت
بيقول فدخلت ايه ده! هي دي! انا ايه اللي جابني هنا! الله! هو الذي اتى بك يا سلمان الى هنا. عشان انت صادق مع ربنا اردت الهداية فالمدينة هي اللي جات لك مش انت اللي رحت المدينة. لقى نفسه في المدينة وكان النبي لسه في مكة بقى في الوقت ده
هي دي مستقرة قاعد في المدينة مش مستني بقى ما هو عارف خلاص الناس دي مش بتكدب علي. قاعد في المدينة فهو قاعد كده لقى اتنين يهود قاعدين اللي هو الراجل اللي شغال عنده واحد كده قاعدين يتكلموا قال له شفت اللي حصل الراجل اللي جا لنا البلد دوت قلب الدنيا وبتاع
هل يزعم انه نبي؟ هو سمع الكلمة دي بيقول كنت على الشجرة فسقطت لم تحملني قدماي. انت مش متخيل! ازاي ربنا بيسوق الي ليه؟ الامر دوت. الهداية بتجي لي لغاية عندي. بس انا عملت حاجة واحدة بس. صدقت مع ربنا في طلب
وقع من على الشجرة فراح بيقول لليهودي وهو بيترعش قال له قل تاني كده اللي قلته. قال له مالك في ايه؟ قال له لا لا لا ما فيش حاجة. ما فيش حاجة. خاف ان هو يعزبه او كده. فبيقول انا كنت عارف
من ديننا مين النصارى صفات النبي عليه الصلاة والسلام؟ كانوا هم محفزينها لي قالوا لي ان هو بيأكل الصدقة بيأكل الهدية. لو اديته هدية يقبلها. لو ولدته صدقة ما يقبلهاش. لان النبي عليه الصلاة والسلام قال نحن ال محمد لا تحل لنا الايه
الصدقة فبيقول رحت وشفته. قلت اعمل ايه اختبارات كان الحاجة التالتة اللي عارفها ان في بين كتف النبي عليه الصلاة والسلام بين كتفينه في علامة كده اللي هي ختم الايه؟ النبوة. حاجة كده زي بيضة الحمامة يعني مميزة كده
المهم بيقول اول مرة رحت خدت معي اكل. وقال يا اخوانا انا سمعت ان انتم جايين من برده من بلد بعيدة ومعكمش فلوس وكده. فانا كنت عملت ندر صدقة كده وقلت
اديه لكم يعني. فراح وزع عليهم كلهم وادى النبي عليه الصلاة والسلام. فالنبي خدها واداها لايه؟ لواحد تاني وشكره كتر خيرك الف شكر. جزاك الله خيرا فبيبص كده وشافهم لقاهم كلهم اكلوا والنبي عليه الصلاة والسلام الوحيد اللي ايه؟ اللي ما كلش. قال هزه واحدة. حلو. تاني يوم رجع لهم تاني
فدخل على النبي عليه الصلاة والسلام قال له انا شفتك امبارح ايه؟ وما رضيتش تاكل ولا ايه يمكن عشان انت مش عايز تاكل الصدقة ولا حاجة فانا قلت اجيب لك دي لك دي هدية
صلاح النبي خدها واكل منها. قال هزه السانية. بعد كده جه سلمان في يوم كده كان في جنازة فراح رايح اتحشر وسط المسلمين وقعد بقى يزنق كده عشان يشوف النبي عليه الصلاة والسلام بيقول بقى قعدت ايه اعمل كده عايز فاضل ايه؟ طب هشوف بنك ادفنه ازاي؟ طب اعملها ازاي دي؟ يعني دي هيعملها ازاي؟ ازاي
هيخلي بين كتف النبي يبان له هو مش قادر يقول له ان هو خايف لسه ومش عارف والراجل هو النبي ولا لأ. ما هو لو طلع كداب ممكن يعمل فيه حاجة
بيقول مش اعمل كده اعمل كده وهو لابس النبي عليه الصلاة والسلام. لابس حاجة على ايه؟ على ضهره كده. بيقول فنظر الي النبي عليه الصلاة والسلام. ثم نزع الشملة التي كان يلبسها. ازاي؟ مين اللي اوحى له بكده
ربنا اللي اوحى له بكده. الهمه زلك ان الراجل ده بيبحس عن الحق. والنبي فاهم ان هو ان هو بيعمل الحاجات دي عايز يشوف حاجة راح قالع له ليه؟ قالع له الهدوم اللي لابسها فوق. فرأى سلمان البيضة او العلامة بين كتفي النبي عليه الصلاة والسلام. فانكب يقبل رأسه وقدمه ويديه عليه الصلاة والسلام
شف الهداية بتوصل له ازاي حاجات احداث تقول هيطلع منها ازاي؟ هيوصل المدينة ازاي؟ هيشوف بين كتف النبي ازاي؟ هيسيب المجوس ازاي؟ هيسيب ايران دي ازاي؟ كل حاجة سلكت وبقى سلمان من ال البيت. صار سلمان ممن قال النبي عليه الصلاة والسلام ان الجنة لتشتاق الى ثلاثة
المان وعمار وعلي بن ابي طالب. صار سلمان من عابد نار الى رجل الجنة تشتاق اليه مش هو اللي بيشتاق الجنة. دي الجنة اللي نفسها عمار سلمان ده يخشني. ليه؟ لانه صدق مع ربنا. ابو زر الغفاري نفس الكلام
ابو زهر الغفاري راجل من غفار جه سمع عن النبي عليه الصلاة والسلام. هو كان قاطع طريق كان راجل مش كويس يعني في الاول. فقال لاخوه انا نفسي ابقى كويس
نفسي ربنا يهديني. بيقولوا الراجل ده بيقول كلام كويس. رح شف لنا الموضوع وتعالى. راح اخوه ورجع قال له ايه؟ قال له ايه؟ قال له سمعت آآ رجلا يقول كلام جميل
ومكارم الاخلاق قال ما شفيتني طب ما انا عارف اللي انت بتقوله ده. طب انت عملت لي ايه كده ؟ قال له باقول لك ايه ؟ اقعد انت انا هاروح بنفسي. هنا بقى الصدق بقى فعلا انا رايح انا
انا عايز الحق فراح ابو زر ودخل المدينة دخل مكة وطبعا مرعوب. ما يقدرش يسأل على النبي عليه الصلاة والسلام. انت جاي من غفار تعمل ايه فدخل بيقول عد في صحن الكعبة مش عارف اعمل ايه
انا عايز اقول لك الصدق هيوصله ازاي. انت متخيل واحد من غفار وقطع طريق وما يقدرش ما يقدرش يسأل على النبي عليه الصلاة والسلام. ما يقدرش. انه خايف لو سأل عليه
يطحن خايف لو اتسأل عليه اتقتل ما يعرفش الوضع ايه هو بيسمع ان الراجل دوت هنا بيبتلوه وبيشتموه وبتاع وده راجل عدو هنا ازاي اخش بلدي اسأل على العدو اللي فيها؟ طب هيعمل ايه
صدق بس. صدق مع ربنا. انا جاي هنا اريد الهداية. لازم تتدبر لي. لازم. قعد في مكان في مكانه بيقول علي ابن ابي طالب بقى بيحكي ان هو كان بيشوف ابو زر ده كل ما يروح الحرم وييجي يشوفه قاعد
ما كانش ايه سابه كده. يوم يومين تلاتة اربعة خمسة سابوا كده شوية. ما هو برضه هو علي ابن ابي طالب برضه قلقان ايه؟ قلقان منه. الوضع مريب. ما حدش ما فعلي ابن ابي طالب قال
اما ان لهذا الغريب ان يعود الى بيته؟ ثم قال له تعال معي. تعال. فخده دخله بيته واكله اكلة حلوة وسابه. هو بيقول هنشوف اخره ايه؟ رجعة. تاني يوم عدى عليه علي بن ابي طالب
قال له انت لسه موجود؟ تعال معي. فراح خده معه دخله بيته. انا عايزك تشوف الاول الهداية جت ازاي؟ اشمعنى علي ابن ابي طالب اللي عدى قدام ابو ذر الغفاري
وسمعنا علي بن ابي طالب بالزات مش صحابي تاني عن علي بن ابي طالب ده اقرب واحد للنبي عليه الصلاة والسلام. وابن عمه على طول. وايه اللي يخلي امير طالب الراجل ده بالزات؟ انا هاخد اعزمه في البيت. كل ده
ربنا بيدبره عشان ابو ذر ده يبقى ابو زر. سادس ستة في الاسلام. قال له تعال معي. دخل معه البيت اكله وشربه بعد كده قال له ما انت مش هتقول لي حكايتك ولا ايه
ما لك؟ قال اخبرك لكن تعدني الا تخبر احدا. هو لسة فاكر ان علي ابن ابي طالب ده واحد من الايه ؟ من المشركين مسلا. مش عارف وهو بيكلم رجل من اكابر المسلمين هو مش عارف ان الدنيا بتتيسر له
تتفتح له الابواب. قال له انا سمعت كده كده كده كده وفي واحد كده كده والصراحة انا ايه نفسي ابقى كويس وبتاع. قال له بقى ده ده عمي اصلا وانا مسلم وحوديك ليه؟ طب هو كان يتخيل ان هو بيتكلم علي ابن ابي طالب كل ده؟ ما يعرفش. ايه اللي ايه اللي
ايه اللي بيتدبر له ده؟ صدق قال له انت امشي ورايا وما لكش ولا كانك تعرفني. وانا هاخش خش ورايا على طول. راح ابو زر فعلا مشى ومشى ابو زر ورا علي
دخل علي بن ابي طالب بيت النبي عليه الصلاة والسلام راح دخل ابو ذر ورا علي ابن ابي طالب كلمه النبي عليه الصلاة والسلام في الاسلام فاسلم ابو زر وصار ابو زر هو من
الدنيا مشيت معه ازاي طول سحر تقول عجب العجاب هذا تدبير الله سبحانه وتعالى لمن صدق في طلب طريق الهداية. لو حكيت لكم قصص كتير في الموضوع دوت لكن لا يسع يعني احنا نحكي قز معاصرين. معاصرين
يعني احد الدعاة الفرنسيين داعية فرنسي يعيش الان. وداعية مشهور جدا في فرنسا. كان اول بدايته كان نصراني. بيقول فمللت من واردت الحق النصرانية معارف وكلها خزعبلات هيقول مش عارف الحق فين. حاجة عجيبة اوي حصلت له. قال فجئت بورق وكتبت عليه كل الديانات التي اعرفها
حتى البوزية والسيخ كله كله. وعملت الورق كده وقلت هختاره اللي يطلع معي ده هو ده اللي هتدين به. بس هو فعلا صادق في طلب الهداية. بيقول اول مرة طلع لي الاسلام
قال وما كنت ابغض شيئا اكثر من الاسلام. الحاجة الديانة الوحيدة اللي ما كانش نفسي تطلع لي. لقيت الاسلام قلت فقفلتها ولغيت القرعة تاني يوم قلت هعمل قرعة تاني. قال طلع لي الاسلام برضو
رحت لغيت القرعة. قلت تاني يوم اعملها. تالت يوم طلع له الاسلام قال فعزمت على ان ادرس الاسلام وبقى داعية كبير جدا في فرنسا دلوقتي. كان احد الملحدين عنده بنته كان عندها ازمة في في قلبها. كان قلبها فيه مشكلة
هتموت يعني كل اشاعات بتخلص بتقول ان البنت دي بتسلم. ملحد ما يعرفش حاجة ولا يعرف اي حاجة عن الدين. يقول فدخلت ولاول مرة ادعو ما تدعي مين هو اصلا ملحد؟ بيقول فدعوت الاله الذي قد يكون موجود. فقلت اللهم ان كنت موجودا
فاشفي ابنتي وان من وانني ان اعدك ان شفيت ابنتي ان اتدين لك بالدين الحق بيقول دخل غرفة العمليات بيقول لاقيت الاطباء وشهم متغير البنت بتستجيب بشكل غير عادي. بيقول في اليوم ده بنتي خرجت. وكانت على وشك الموت
والاطباء لا يدرون ايه اللي حصل. البنت خفت وانا الوحيد اللي عارف ايه اللي حصل وكان وقت الصدق مع الله ان ابحث عنه وعن الدين الحق. بيقول بقى فقرأت في كل الاديان. كله وطفت بالنصرانية بكل مللها
فما شفتني ولا وجدت فيها خيرا ولا حقا. بيقول جربت كله كله. قاعد بيقول قعدت سنين جربت كل الاديان عشان اصدق مع ربنا في اللي انا قلته. دخل النصرانية بكل الملل واليهودية مجرد كل حاجة. قال حتى بقي الي الاسلام
دايما بيبقى ايه اخر حاجة. مش متخيل خالص اسلام الدنيا مشوهة جدا عند الناس دي. قال فقرأت الاسلام فوجدت فيه كل الاجابات التي اريدها وما وجدت شيئا لا توجد اجابته في الاسلام فانشرح صدري له وهداني الله له. واسأل الله ان يثبتني الى ان يلقاه. بص ربنا
ادفعه ازاي؟ ان هو يوم ما كان ملحد بس قال لي يا رب انا صادق انا اريدك خدني لك بقى فهداه الله الى للاسلام انت موضوعك ابسط من كده بكتير
لا انت مجوسي ولا نصراني ولا ملحد. انت عايز تبطل شوية حاجات بسيطة كده. خمسين حاجة كده بس. سهلة انت بس خليك صادق مع ربنا. وفي ميت حاجة المفروض تعملهم بردو ان شاء الله ايه سهلة. وان شاء الله في السلسلة دي هندلكم على ايه؟ على مازا ينبغي
ان تكون كيف الانسان يكون ملتزم لكن كان المفتاح بتاعنا النهاردة صدق انا عايز ابقى ملتزم بجد. يا رب وفقني واهديني وسددني. فعايزك دايما تدعي بالايه؟ بالادعية الجميلة ديت. واسأل الله سبحانه وتعالى ان يهدينا واياكم سواء السبيل
اقول قولي هذا واستغفر الله العظيم